**Üllés Nagyközségi Önkormányzat Képviselő-testületének**

**22/2019. (XII. 11.) önkormányzati rendelete**

**Üllés Nagyközségi Önkormányzat 2020. évi önkormányzati költségvetési**

**gazdálkodásának átmeneti szabályozásáról**

Üllés Nagyközségi Önkormányzat Képviselő-testülete az Alaptörvény 32. cikk (1) bekezdés a) pontja alapjában meghatározott feladatkörében eljárva, az államháztartásról szóló 2011. évi CXCV. törvény 25. § (1) bekezdésében kapott felhatalmazás alapján a 2020. évi önkormányzati költségvetés gazdálkodásának átmeneti szabályozásáról a következőket rendeli el:

1. §

A rendelet hatálya kiterjed Üllés Nagyközségi Önkormányzat és az önkormányzat valamennyi költségvetési szervének gazdálkodására.

2.§

A képviselő-testület felhatalmazza a polgármestert, hogy 2020. január 1-től a 2020. évi költségvetési rendelet megalkotásáig az önkormányzatot megillető bevételeket folytatólagosan beszedje és kiadásait teljesítse.

3. §

Az önkormányzat irányítása alá tartozó költségvetési szervek — ideértve az Üllési Polgármesteri Hivatalt és az önállóan működő intézményeket — folyamatos működéséhez szükséges önkormányzati finanszírozás alapját a Képviselő-testület által elfogadott 2019. évi költségvetési rendeletben megállapított előirányzat felhasználási főösszeg képezi.

4. §

A polgármester a Képviselő-testület utólagos jóváhagyásával a 2. §-ban rögzített finanszírozástól rendkívüli, a költségvetési szerv működőképességét veszélyeztető esetekben eltérhet.

5. §

A célhoz kötött állami támogatások, átvett pénzeszközök az adott célra a Képviselő-testület jóváhagyása nélkül is felhasználhatók.

6. §

A célhoz nem kötött források, valamint az átmenetileg szabad pénzeszközök betétként való elhelyezéséről, az államilag garantált értékpapírok vásárlásáról az egyéb banki szolgáltatások igénybevételéről a polgármester dönt.

7. §

A folyamatban lévő, több éves pénzügyi kihatással járó, pályázathoz kapcsolódó feladatok tárgyévi ütemére kifizetések a korábbi években vállalt kötelezettségnek megfelelően teljesíthetők.

8. §

(1) A 2020. január 1-től esedékes bérintézkedések a költségvetési intézmények, az Üllési Polgármesteri Hivatal és az önkormányzat dolgozóit érintően az átmeneti gazdálkodás időszakában végrehajthatók.

(2) A képviselő-testület a 2020. évi költségvetés terhére hozzájárul a köztisztviselőket, közalkalmazottakat és az egyéb bérrendszer hatálya alá tartozó alkalmazottakat megillető illetmény januári kifizetéséhez.

(3) A képviselő-testület a köztisztviselők illetményalapját 2020. évre 50.000 forintban állapítja meg.

9. §

A 2020. évi költségvetési rendelet megalkotásáig új működési, beruházási, felújítási feladat nem indítható, azokra kötelezettség nem vállalható hiba és balesetveszély, vis maior elhárítási, valamint a Képviselőtestület által elhatározott feladatok kivételével.

10. §

Az átmeneti gazdálkodás végrehajtásával kapcsolatos feladatokkal a Képviselő-testület felhatalmazza a polgármestert, mely felhatalmazás a 2020. évi költségvetési rendelet hatálybalépésével megszűnik.

11. §

A felhatalmazás időtartama alatt beszedett bevételeket és kiadásokat a 2020. évi költségvetési rendeletbe — annak megalkotása folyamán — be kell illeszteni.

12. §

A rendelet 2020. január 1. napján lép hatályba, és a 2020. évi költségvetési rendelet hatályba lépésének napján hatályát veszti.

Üllés, 2019. december 10.

Nagy Attila Gyula Dr. Borbás Zsuzsanna

 polgármester jegyző

**Záradék:**

A rendelet kihirdetésének napja:

 2019. december 11.

Dr. Borbás Zsuzsanna

jegyző